Jane Seymour 1994
**Jane Seymour** (født Joyce Penelope Wilhelmina Frankenberg 15. februar 1951 i Storbritannia) er en britisk skuespiller, kjent som hovedrolleinnehaver i TV-serien *Dr. Quinn, Medicine Woman.*

Biografi
--------

Hun ble født som Joyce Penelope Wilhelmina Frankenberg i Hayes, Hillingdon i England som datter av John Frankenberg, en britisk lege av polsk, jødisk og tysk bakgrunn og nederlandske Mike van Trigt. Bestefaren flyktet 14 år gammel fra pogromene i Øst-Europa og slo seg ned i London. Flere av slektningene i Polen ble drept av den tyske okkupanten under andre verdenskrig. Moren satt over tre år i japansk konsentrasjonsleir i Indonesia under andre verdenskrig. Hun tok navnet Jane Seymour i en alder av 17 år. 

Seymour har hatt en lang karriere både innen film og TV. Den begynte i 1969 med en rolle i Richard Attenboroughs filmversjon av Oh! What a Lovely War. Ikke lenge etter giftet hun seg med Attenboroughs sønn, Michael Attenborough. Hennes første store filmrolle var som Lillian Stein, en jødisk kvinne som søkte ly fra nazistene hos en dansk, kristen familie, i krigsdramaet *The Only Way* fra 1970.

Fra 1972 til 1973 spilte hun sin første store TV-rolle som Emma Callon i TV-serien *Onedin-linjen*. På denne tiden dukket hun også opp i en todelt miniserie, *Frankenstein: The True Story*. Hun var også med som Winston Churchills elskerinne Pamela Plowden i en annen av sin svigerfars filmer, *Young Winston*. Hun opplevde også ny og stor internasjonal oppmerksomhet som Bondpiken Solitaire i James Bond-filmen *Live and Let Die.*

Seymour ble skilt fra Michael Attenborough i 1973. I tiden etter skilsmissen tok hun kun to mindre TV-roller inntil hun fikk rollen som prinsesse Farah i *Sinbad and the Eye of the Tiger,* den tredje delen av Ray Harryhausens Sinbad-trilogi, i 1975. (Filmen ble ikke lansert før i 1977.) Gjennom resten av 1970-tallet spilte hun bare mindre TV-roller. I 1978 spilte hun Serina i *Battlestar Galactica* i de første to episodene av serien, men så ble hun skrevet ut av serien.

### 1980-tallet

Seymour i 1989
I 1980 returnerte Seymour til lerretet i komedien Oh Heavenly Dog, hvor hun spilte mot Chevy Chase, og som Elise McKenna i *Somewhere in Time*, hvor hun spilte mot Christopher Reeve. Dette ble fulgt av hennes samspill med Tom Selleck i den mindre suksessfulle filmen *Lassiter* fra 1984. Til tross for dette hadde hun ingen store filmroller før i 2005.

Seymour innehadde den kvinnelige hovedrollen i den tolv episoder lange TV-serien *Krig og erindring* (*War and Remembrance*) i 1988, hvor hun spilte Natalie Henry, en amerikansk, jødisk kvinne i Europa under annen verdenskrig. TV-serien var basert på Herman Wouks romansyklus av samme navn, og ble hedret for sin troverdige og riktige framstilling av Holocaust.

I 1989, som en del av den franske revolusjonens tohundreårs-jubileum, spilte hun i en TV-filmserie kalt *La révolution française* (filmet både på fransk og engelsk.) Seymour spilte den franske dronningen Marie Antoinette, og hennes to barn — Kathryn og Sean — spilte dronningens barn.

### 1990-tallet

Seymour fortsatte med å ta en mengde roller i tv og film,blant annet som Dr. Michaela Quinn i TV-serien og filmene om Dr. Quinn, Medicine Woman (1993–2001). Gjennom denne rollen møtte hun sin nåværende ektemann, regissøren James Keach. 

I 1999 fikk hun en stjerne på Hollywood Walk of Fame for sin innsats innen TV. Seymour ble utnevnt til offiser av Order of the British Empire av dronning Elizabeth II på nyttårsaften i 1999.

### 2000-tallet

I 2004 hadde hun flere gjesteopptredener i den amerikanske serien *Smallville,* hvor hun spilte rollen som Genevieve Teague, Jason Teague (Jensen Ackles) rike mor. Hun spilte også en større rolle i *Law & Order.*

Hun vendte tilbake til filmen igjen i 2005 i rollen som Kathleen Cleary, som var William Clearys (Christopher Walken) kone i komedien *The Wedding Crashers.*

Hun ble amerikansk statsborger den 11. februar 2005.

I 2006 spilte Seymour en rolle i en episode av CBS' *How I Met Your Mother.*

Hun spilte også en rolle i en episode av *Justice* i 2006.

Ekteskap og barn
----------------

* 1971-1973 : Michael Attenborough
* 1977-1978 : Geoffrey Planer
* 1981-1992 : David Flynn (to barn, Katherine, født 1981, og Sean, født 1986)
* 1993- : James Keach (to barn, tvillingene Johnny og Kris, født i 1995. De ble oppkalt etter familiens venner Johnny Cash og Christopher Reeve. Tvillingene ble født under innspillingen av sesong 4 i *Dr. Quinn*-serien. Dette førte til at manusforfatterne måtte skrive om store deler av sesongen, slik at også Dr. Quinn ble gravid. Tvillingene var et resultat av en prøverørsbefrukning.)

Filmografi (utvalg)
-------------------

* *Live and Let Die* (1973)
* *Sinbad and the Eye of the Tiger* (1977)
* *Battlestar Galactica* (1978)
* *Somewhere in Time* (1980)
* *The Scarlet Pimpernel* (1982)
* *Lassiter* (1983)
* *Head Office* (1985)
* *War and Remembrance* (1988)
* *Wedding Crashers* (2005)

Annet
-----

Hennes øyne har to ulike farger. Det høyre er hasselbrunt og det venstre grønt, (Heterokromi). Takket være sin mor snakker hun også flytende nederlandsk i tillegg til engelsk.

Referanser
----------

1. ↑   The Peerage, The Peerage person ID p4458.htm#i44571[Hentet fra Wikidata]
2. 1 2   The International Who's Who of Women 2006[Hentet fra Wikidata]
3. ↑   Internet Broadway Database, Internet Broadway Database person-id 81433, besøkt 9. oktober 2017[Hentet fra Wikidata]
4. ↑   Social Networks and Archival Context, oppført som Jane Seymour (actress), SNAC Ark-ID w6fv00rb, besøkt 9. oktober 2017[Hentet fra Wikidata]
5. 1 2   The Peerage person ID p4458.htm#i44571, besøkt 7. august 2020[Hentet fra Wikidata]
6. ↑   The Peerage[Hentet fra Wikidata]
7. ↑  Styles, Ruth (19. august 2015). «Actress Jane Seymour discovers long-lost Jewish relations». *Mail Online*. Besøkt 18. januar 2022.
8. ↑  «Jane Seymour: My family values». *the Guardian* **(engelsk)**. 20. september 2013. Besøkt 18. januar 2022.

Eksterne lenker
---------------

* Offisielt nettsted Rediger på Wikidata

* (en) Jane Seymour (actress) – kategori av bilder, video eller lyd på Commons Rediger på Wikidata

* (en) Jane Seymour (actress) – galleri av bilder, video eller lyd på Commons Rediger på Wikidata
* (en) Jane Seymour på Internet Movie Database Rediger på Wikidata

* (sv) Jane Seymour i Svensk Filmdatabas Rediger på Wikidata

* (da) Jane Seymour på Filmdatabasen Rediger på Wikidata

* (da) Jane Seymour på danskefilm.dk Rediger på Wikidata

* (da) Jane Seymour på danskfilmogtv.dk Rediger på Wikidata

* (da) Jane Seymour på Scope Rediger på Wikidata

* (fr) Jane Seymour på Allociné Rediger på Wikidata

* (en) Jane Seymour på AllMovie Rediger på Wikidata

* (en) Jane Seymour hos Rotten Tomatoes Rediger på Wikidata

* (en) Jane Seymour hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Deutsche Biographie **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** ULAN **·** NKC **·** BNE **·** Munzinger (iba) **·** MusicBrainz **·** Discogs
 |